არქეოლოგია

არქეოლოგია (არქეო – / - ჯვეში/, რთული ზიტყვაშ აკმადგინალი ნორთი, მიოწურუნას თიში აკმადგინე ზიტყვეფიშ რსხუს სიჯვეშაწკჷმა. სამანგ., არქეოგრაფია, არქეოლოგია, არქეოპტერიქსი) – მენცარობა, ნამუთ კოჩობურობაშ ისტორიულ ულირს გურაფულენს ნიფთიერი კულტურაშ ძეგლეფიშ, არტეფაქტეფიშ არქიტექტურული ძეგლეფიშ დო ბიოფაქტეფიშ მეჯინათ.

არქეოლოგიური ძეგლეფი აკა წყუ რე ადამიერეფიშ ჯარალუაშ გოვითარაფაშ ისტორიაშ უდიდაშ ნორთიშ დაგურაფალო. არქეოლოგიას დიდი შანულობა უღუ ჭარალუანი ეპოქეფიშ ისტორიულო დაგურაფალო. არქეოლოგიური რკუალაშ შედეგეფი გჷთმაფშანს დო აზუსტენს ნაჭარა წყუეფიშ ჩინებეფს. არქეოლოგეფიშ მინაგორა რე კინე ჭარალუაშ უჯვეშაში ძეგლეფით.

ნიფთიერი ძეგლეფიშ მაპალაფარო იმანჯებუ არქეოლოგიური გოთხორუეფი, ნამუეფსთ რჩქვაელობურო წჷმი უწორუანს არქეოლოგიური დოზვერუვა. გჷნათხორა მასალაშ დოგურაფაშ ბორჯის არქეოლოგია გჷთმიაპონუ ნიფთიერი ძეგლეფიშ ხანიშ გოთანჯუაშ დო კლასიფიკაციაშ დორხველურ მეთოდეფს (ქძ. გიმე არქეოლოგიური დათარიღაფა). თეშნერ დოგურაფაშ უკული არქეოლოგიური ძეგლი ისტორიულ წყუთ გჷნმირთუ. არქეოლოგია ნიფთიერი წყუეფიშ მუნაჩემეფიშ ოსხირშა ორთუ ჯვეშ ჯარალუეფიშ კულტურულ დო სოციალურ–ეკონომიკური დგომარობაშ რეკონსტრუქციას. თიშენ ნამჷ-და, ადამიერეფიშ ჯარალუაშ ისტორიული გოვითარაფაშ ირ ეშალს ნიფთიერი კულტურა დო ჸოფა კანონზჷმიერო რე მერსხილი სოციალურ–ეკონომიკურ რინაწკჷმა.

ჩინებული არქეოლოგიური კულტურეფი

პალეოლითიშ ხანა
აშელიშ კულტურა – შელიშ კულტურა – მუსტიეშ კულტურა

მეზოლითიშ ხანა
ნატუფიშ კულტურა – აზილიშ კულტურა

ნეოლითიშ დო ენეოლითიშ ხანა
ჰასუნაშ კულტურა – ფაიუმიშ კულტურა – ელ-ობეიდიშ კულტურა – იანშოშ კულტურა – მაიკოპიშ კულტურა – ანასეულიშ კულტურა – წოფიშ კულტურა – შულავერი-შომუთეფეშ კულტურა

ბრინჯაოშ ხანა
კრეტა-მიკენის კულტურა – ყობანიშ კულტურა – მტკვარ-არაქსიშ კულტურა -თრიალეთიშ კულტურა

რკინაშ ხანა
სკვითეფიშ კულტურა – სარმატეფიშ კულტურა

ლიტერატურა
 ი. გაგოშიძე, არქეოლოგია, ნუმიზმატიშ დო ბონისტიშ გოსხუნუაფონი ლექსიკონი .






















































 რესურსეფი ინტერნეტის 
 Famous museums by countries - Archaeology
 დმანისი
 ტუტანხამონი დო დმანისარი ზეზვა დო მზია 
 დმანისი
 დმანისი

სქოლიო

კატეგორია:ჯარალობური მენცარობეფი
კატეგორია:ისტორიაშ დჷმახვარე დისციპლინეფი
კატეგორია:არქეოლოგია